Isole Fær Øer Fær Øer Føroyar Łe ìzołe łe xe un stato insułar, nasion costitutiva del Regno de Danimarca, de ła Eoropa setentrional. I paexi pì visini i xe ła Norvegia a est, el Regno Unìo a sud e sudest e ł'Islanda a nordovest. Ła superficie totałe ła xe de 1399 kiłòmetri quadri.Łe xe un arcipèłago de disdoto ìzołe 'ntel'Oceano Atlantico nordoriental. Le Fær Øer le xe intrae rento de l'orbita Norvesese inte el IX secolo d.C. Quando inte el 1397 la Corona de Norvesa la passa soto el controlo danese, anca le ìzołe le subisse el isteso destin, restando sempre un teritorio norvesese. Inte el 1814, col Tratà de Kiel, la Norvesa la passa soto dominazion svedese e l'archipelago el vien destacà restando soto la Danimarca e devegnendo un "amt", senza nissuna autonomia. El '900 el vede nassar un movimento independentista inte le ìzołe, che le dimandava de vegnar destacae dal Regno de Danimarca. Inte el 1946 un referendum consultivo el xe stà proposto ai abitanti, e i favorevoli a l'independenza i xe resultai gaver un minimo vantazo de 50,73%. Dal 1948 el Løgting, el parlamento local, el xe stà reinstaurà e le ìzołe le xe deventae na nazion autonoma. In sevito ai Tratai de Roma del 1957 e a l'adesion de la Danimarca a l'Union Eoropea, le Fær Øer le xe stae in tuti do i casi escluse esplicitamente, anca se le ga aderio al Tratà de Schengen. Le Fær Øer le xe una de le tre nazion costituente el Regno Unio de Danimarca, insieme a Danimarca e Groenlandia. Le galde de na ampia autonomia ministrativa. Le participa al Consejo Nordego co do rapresentanti e no le fa parte de la Union Europea La cavedal la xe Torshavn|. Ghe xe 45296 abitanti. I parla faroéxe, ma anca danéxe. I xe tuti łuterani. L'economia ła se baxa soratuto sora ła pesca.Inte el fondo de l'oceano, poco rente, xe stà trovai giacimenti de petrołio e pol darse ke in futuro se sviłupa anca el setore de l'estrasion de idrocarburi. La moneda adotada la xe la corona danexe .